b'\n_START_ARTICLE_\nBivajo\xc4\x8de\n_START_SECTION_\nFilozofija kot\xc2\xa0\xc2\xbbznanost\xc2\xab\xc2\xa0o bivajo\xc4\x8dem\n_START_PARAGRAPH_\nAristotel govori o prvi filozofiji kot o znanosti o bivajo\xc4\x8dem. Ostale znanosti si samo razmejijo posamezne dele bivajo\xc4\x8dega, ne prou\xc4\x8dujejo pa bivajo\xc4\x8dega kot celote. Bivajo\xc4\x8de se po Aristotelu izreka na mnogotero na\xc4\x8dinov: kot bitnosti (stvari, predmeti) in njihove lastnosti. Naloga prve filozofije je, da da pozorno spreglejejue vse oblike bivajo\xc4\x8dega, kolikor je bivajo\xc4\x8de, posamezne znanosti pa se naj ukvarjajo s posameznimi oblikami bivajo\xc4\x8dega._NEWLINE_Primer \xc5\xa1olskega prostora: bivajo\xc4\x8d je prostor u\xc4\x8dilnice, bivajo\xc4\x8di so u\xc4\x8ditelj in u\xc4\x8denci v u\xc4\x8dilnici, njihovi problemi, bivajo\xc4\x8d je zrak, ki ga dihajo, bivajo\xc4\x8da je \xc5\xa1olska tabla, na katero pi\xc5\xa1e u\xc4\x8ditelj, bivajo\xc4\x8da je temnozelena barva table, bivajo\xc4\x8d je matemati\xc4\x8dni problem, ki si ga u\xc4\x8ditelj zamisli, bivajo\xc4\x8de so posamezne misli u\xc4\x8ditelja, bivajo\xc4\x8da je krivulja, ki jo u\xc4\x8ditelj ri\xc5\xa1e na tablo, bivajo\xc4\x8de je \xc5\xa1tevilo zapisano na tabli, itn. Za vsakim posameznim primerom bivajo\xc4\x8dega se ukvarja dolo\xc4\x8dena znanost. Molekule v zraku prou\xc4\x8duje kemija, \xc5\xa1tevila matematika, na\xc4\x8din pou\xc4\x8devanja didaktika, du\xc5\xa1evne probleme posameznikov psihologija,..., ipd. Bivajo\xc4\x8de kot celoto, ne glede na posamezne uprimeritve bivajo\xc4\x8dega, prou\xc4\x8duje filozofija, v Aristotelovem primeru\xc2\xa0\xc2\xbbprva filozofija\xc2\xab, kot disciplina filozofije pa metafizika oziroma ontologija.'